kardosdrur/scandi-wiki huggingface dataset:
Cantacuzino Palads (Florești)

Cantacuzino Palads (), også kaldet "Lille Trianon" (), blev opført 1911 i Florești i județul Prahova af Prins Gheorghe Cantacuzino til hans niece, Alice, datter til hans tredje søn, Mihail Cantacuzino. Slottet opførtes af franske håndværkere, i fransk eklektisk stil domineret af rokoko og nyklassicisme, efter et projekt af arkitekten Ion Berindey, som for prinsen også designede slottet på Calea Victoriei 141, kendt som Cantacuzino Palads i Bukarest, som i dag rummer George Enescu Nationalmuseum. Projektets arkitekt Ion Berindey inspireredes af  Lille Trianons arkitektur, en bygning der ligger i Versailles Slottets have i Frankrig.

Kildehenvisninger

Eksterne henvisninger 
 Artikel om Lille Trianon  

Slotte i Rumænien
Etableret i 1911
Al Minufiyah

Al Minufiyah (arabisk: المنوفيه ) er  et guvernement i den nordlige del af Egypten, med 3.496.380 indbyggere (2010), og et areal på 1.532 km2  . Dens hovedstad er Shibin al Kawm;  andre større byer er  Ashmun og Minuf. Det ligger i den vestlige del af Nildeltaet, og grænser mod nord til guvernementet Al Gharbiyah, mod øst til Al Qalyubiyya, mod syd til  Al Jizah og mod vest til  Al Buhayrah .

Kendte indbyggere
Minufiyah er fødested for to egyptiske præsidenter: Anwar Sadat (1918-1981, født i in Mit Abu al-Kum) og Hosni Mubarak (1928- , født i Kafr-El Meselha).

Eksterne kilder og henvisninger

Egyptens guvernementer
Olaf Scheveland Jensen

Olaf Scheveland Jensen (født 22. februar 1847 i Drammen, død 14. september 1887 i Kristiania) var en norsk zoolog, bror til Gustav Jensen.

Jensen blev student 1865 og studerede teologi, men valgte snart at ofre sig helt for zoologi og tog første del af medicinsk eksamen. Hans første videnskabelige arbejde var en i "Nyt Magazin for Naturvidenskab" 1873 trykt undersøgelse over norske land- og ferskvandsmollusker samt igler. 1874—82 var han zoologisk konservator ved Bergens Museum, over hvis dyresamling han 1875 udgav en instruktiv katalog for de besøgende. Den rige anledning, som dette museums samlinger og beliggenhed giver til studiet af havets dyreverden, fik Jensen yderligere udvidet, da statens praktisk-videnskabelige undersøgelser over vårsildfiskeriet overdrogs til ham 1880, et hverv, som han dog måtte frasige sig af helbredshensyn alt 1881. Under opholdet i Bergen udførte han en med Frieles guldmedalje prisbelønnet undersøgelse af de i kystregionen levende fimreorme; dette arbejde Turbellarier ved Norges Vestkyst udgavs 1878 blandt museets skrifter og kastede nyt lys over disse dyrs lidet kendte anatomi. Fra 1882 opholdt han sig længere tid i Würzburg og Liège; i 1885 blev han universitetsstipendiat (docent) i zoologi. Han syslede i de senere år navnlig med embryologi og specielt med sædlegemernes struktur. I franske og tyske fagtidsskrifter havde han 1883—86 givet foreløbige meddelelser om sine mikroskopiske undersøgelser, hvorved det var lykkedes ham at påvise, at også hvirveldyrenes sædlegemer havde den samme spiraldannelse i halen, som
tidligere var påvist hos lavere dyr. Det afsluttende arbejde, Undersøgelser over
Sædlegemerne hos Pattedyr, Fugle og Amfibier, udkom (i Kria Vid. Selsk.’s Forhandl. 1887, Nr 11) dagen efter hans død. Et tidligere større arbejde af ham, hørende til det
samme forskningsområde, Recherches sur la Spermatogenèse, oplevede han at se trykt i Archives de Biologie (6. bind 1883).

Kilder 

 

Zoologer fra Norge
Museumsfolk fra Norge
Faglitterære forfattere fra Norge
Dansksprogede forfattere fra Norge
Personer fra Drammen
Gustav Jensen

Gustav Jensen henviser til blandt andre:

 Gustav Jensen (teolog) (1845–1922) – norsk stiftsprovst.
 Gustav Jensen (politiker) (1901–1979) – dansk borgmester.
Someone Saved My Life Tonight

"Someone Saved My Life Tonight" er en sang af Elton John fra albummet Captain Fantastic and the Brown Dirt Cowboy (1975).

Sangen blev udgivet som den eneste single fra albummet i juni 1975. Sangen er en af Johns længste singler med næsten syv minutter. Singlen nåede nummer fire på Billboard Hot 100 og Top 25 på UK Singles Chart. I Canada savnede sangen bliver sin niende single på førstepladsen og nåede nummer to på hitlisterne den 30. august 1975.

I USA blev sangen certificeret guld den 10. september 1975 af Recording Industry Association of America.

Sporliste 
Alle sange er skrevet af Elton John og Bernie Taupin.

"Someone Saved My Life Tonight" – 6:45
"House of Cards" – 3:12

Hitlister

Eksterne henvisninger 
Sangteksten på MetroLyrics 

Elton John-sange
Singler fra 1975
Quéribus Borg

Quéribus Borg (, ) er en borgruin i Cucugnan commune i Aude département i Frankrig. Det står opført som historisk monument siden 1907.

Queribusborgen er én af de "fem sønner af Carcassonne" sammen med Aguilar, Peyrepertuse, Termes og Puilaurens; fem borge strategisk placeret til at forsvare den franske grænse mod det spanske, indtil grænsen blev flyttet i 1659.

Queribusborgen betragtes undertiden som den sidste kathariske højborg. Efter faldet af Montségur Borg i 1244 samledes overlevende katharere sig i et andet fæstningsanlæg på en bjergtop på grænsen til Aragonien (den nuværende grænse mellem Aude og Pyrénées-Orientales).

I 1255 blev en fransk hær udsendt for at håndtere disse resterende katharere, men de slap væk uden kamp, sandsynligvis til Aragon eller Piemonte – begge regioner, hvor katharernes overbevisning stadig var almindelige, og hvor det occitanske sprog taltes.

Quéribusborgen er høj og isoleret, og ligger i 728 meters højde på toppen af den højeste tinde i miles omkreds. I 1951 påbegyndtes restaurering af tårnet, og mellem 1998-2002 gennemførtes en komplet restaurering af borgen. Borgen er nu tilgængelig for besøgende.

Eksterne henvisninger 

 Château de Quéribus 

Fæstningsanlæg i Frankrig
Nicolas Suenson

Niels Anthoniusen Svendsen, kendt som Nicolas Suenson (1731 – 1805) var en dansk agent og konsul.

Han var søn af kyper Svend Nielsen (død 1748) og kom ud til sin morbror Ludolph Hammeken, der havde været konsul i Algier siden 20. juni 1747. Her blev der kun talt fransk, så det var helt naturligt, at han kom til at hedde Nicolas Suenson. Morbroderen beholdt dog sit navn og på kirkegården i Tunis by hviler hans støv såvel som hans søns. Efter en hastig flugt fra Algier i 1751 blev morbroderen konsul i Tunis og skrev i 1759 til den danske regering, dels en ansøgning om sin egen afsked, dels en varm anbefaling af nevøen, som alle var så glade for. Han afløste således sin morbroder den 1. maj 1759, hvor Hammeken pludselig var død. Nicolas blev gift ind i det franske handelshus, Frassinet. I 1765 fik han 1 års orlov til rejse i Europa. I 1771 yderligere 1 års orlov af hel­bredshensyn til ophold i Frankrig. Han udnævntes til dansk konsul i Algier i september 1771, hvorefter Hammekens søn overtog Tunis. 27. august 1773 fik han en guldmedalje med indskriften "Pro Meritis" for sin flid og nidkærhed ved freds­under­handlingerne i Algier. 5. januar 1776 fik han lov til at forlade Algier, hvis der atter skulle komme krigshandlinger, da hans hel­bred havde lidt meget under spaniernes nylige angreb på Algier.

I årene til 1782 søgte han i hvert fald 2 gange om hjemkaldelse, men dette blev omgået ved at give ham orlov i Frankrig i 2 år med fuld gage, men 15. februar 1782 rappelleredes han dog. 1. januar 1785 fik Suenson afsked med pension, hvorefter han rejste til København.

Han blev fader til fire børn, tre drenge, hvoraf de to ældste blev født i Algier, de andre sikkert i Marseille. Den tredje dreng blev kun 9 år, datteren Antoine døde 1821 i København. Den ældste søn var Jean André Suenson (1773-1840) og den yngre Jean Jacques Isaac Suenson.

Referencer 

Konsuler fra Danmark
Danskere i 1700-tallet
Nicolas
Grosserere fra Danmark
Ponte Romana (Chaves)

Ponte Romana (også kaldet Trajanerbroen) er en stenbuebro i Chaves i Portugal over floden Tâmega. Den forbinder byen Chaves med en forstad ved den sydvestlige bred og benyttes både som vej- og fodgængerbro.

Broen har tolv synlige buer med en fri bredde på op til 8,90 meter. Bygningsværket er dog lavere end den nuværende vej, der fortsætter på begge sider af floden, og som afgrænses af mure. Hele broens samlede længde angives derfor som 140 meter.

Opførelsen af broen påbegyndtes sandsynligvis i kejser Trajans regeringstid i slutningen af det 1. århundrede i den tidligere romerske garnisonsby Aquae Flaviae, hvad en af broens to steler bevidner. Nøjagtige data om begyndelsen og slutningen af byggeperioden er ikke kendt. Broen var en vigtig del af vejen fra Augusta Asturica (Astorga) til Bracara Oppidum Augusta (Braga).

Ponte Romana står som Monumento Nacional under bygningsfredning.

Eksterne henvisninger 

 Ponte Romana 

Broer i Portugal
Victoria bastion

Victoria bastion er en estisk bastion i Narva bygget i perioden 1683–1704. 

Bastionen blev ødelagt under Den Store Nordiske Krig i 1704, men blev genopbygget efter krigen.

Victoria bastion huser den største flagermuse-koloni i Narva.

Kilder

Eksterne henvisninger 
 Narva bastionid 

Bygninger, konstruktioner og anlæg i Estland
Estlands historie i svensketiden
Peder Kraft

Peder Kraft (født 10. august 1711 i Norge, død 3. februar 1764) var en dansk landsdommer og forfatter, far til Adam Gottlob Severin Kraft.

Han var en søn af oberst Even Pedersen Kraft og hørte i sin studietid til den kreds af unge mænd, der påvirkedes af Ludvig Holberg, og konkurrerede 1738 til den første af denne udsatte pris for smukke danske vers. Hans læredigt Menneskets Ufornøjelighed i sin Stand opnåede imidlertid hverken prisen eller æren af at blive trykt i de holbergske samlinger, men han udgav det selv mange år efter, 1759. Et andet ubetydeligt didaktisk digt i alexandrinere, De ugifte Folks Fordele for de gifte, skrev Kraft 1744, mærkelig nok oprindelig som bryllupsvers. 1742-43 oversatte han det første par årgange af det engelske moraliserende tidsskrift The Spectator, et af forbillederne for den populær-filosofiske og almenoplysende litteraturretning, som Holberg vakte opmærksomhed for. Krafts forsøg slog dog lige så lidt an som de tidligere oversættelser af den hamborgske Patriot og Olof von Dalins Svenske Argus, men udmærker sig i alt fald ved et godt sprog, om ikke ved overlegen kritisk indsigt; i en note betegnes Shakespeares Othello som "en slet Tragedie, hvor helten græder for sit Tørklæde, som var stjaalet". Imidlertid beredte disse oversættelser vej for selvstændige danske arbejder som Jørgen Riis' danske Spectator og Holbergs Moralske Tanker, begge 1744.

1745 gik Kraft over i praktisk juridisk virksomhed som kancellisekretær, blev året efter landsdommer på Sjælland og Møn og 1747, måske ved Holbergs indflydelse, tillige godsinspektør ved det genoprettede ridderlige akademi i Sorø, hvor hans fætter, professor Jens Kraft samtidig virkede. 1752 udnævntes han til justitsråd, men tog afsked som inspektør 1760 og døde 3. februar 1764. Han var gift med Birgitte f. Borthuus (ca. 1722-1791), datter af postinspektør Severin Borthuus, og synes at have været en formuende mand, der bl.a. ejede herregården Kattrup (Raschenberg) ved Tissø.

Kilder 
 Julius Paludan, "Peder Kraft", i: C.F. Bricka (red.), Dansk Biografisk Lexikon, København: Gyldendal 1887-1905.
 Jens Worm, Lexicon over lærde Mænd.
 P. Stolpe, Dagspressen i Danmark, IV, 173.
 Minerva, august 1816, s. 158.
 Personalhistorisk Tidsskrift, 3. række, II, 265.

Digtere fra Danmark
Personer i Dansk Biografisk Leksikon
Danskere i 1700-tallet
Godsejere fra Danmark
Landsdommere fra Danmark
Oversættere fra Danmark
Dansksprogede forfattere fra Danmark
Elakala-vandfaldene

Elakala-vandfaldene er en serie på fire vandfald, som ligger i Blackwater Canyon i West Virginia, USA. De befinder sig i Blackwater Falls State Park og er ganske populære for fotografer, der har let adgang til de første vandfald, og den relativt lave trafik til de andre vandfald i serien. Det første af vandfaldene er 11 meter højt og er let tilgængeligt fra parkstierne. Det er det næstmest populære vandfald i parken. Fra den officielle sti er der en bro over toppen af det første vandfald med gode adgangsforhold og en fin udsigt. De resterende tre vandfald i serien er gradvist vanskeligere at få adgang til, og der er ingen officielt markerede stier til dem. Kløften er næsten 200 meter dyb på dette sted, hvilket gør det vanskeligt at komme ned til det nederste vandfald i serien.

Kilder

Eksterne henvisninger 

 Blackwater Falls State Park  

Vandfald i USA
West Virginia
Wilhelm Charles Olsen

Wilhelm Charles Olsen (5. februar 1864 i Nyborg – 30. december 1935 i Rudkøbing) var en dansk sagfører og bankdirektør.

Han var søn af stabssergent Carl Vilhelm Olsen og hustru Mette Marie Rasmussen, aflagde 1879 forberedelseseksamen i Nyborg og var i omtrent tre år hos prokurator Clausen, Nyborg, derefter i 2 år hos sagfører Busch og dennes efterfølger, sagfører Dahlerup, til 1884. 1885 blev han exam.jur., 1891 sagfører i Rudkøbing, hvor han praktiserede, indtil han 1919 deponerede beskikkelsen. 1895 blev han direktør for Langelands Bank A/S og var 1909-25 medlem af Rudkøbing Byråd. 1935 blev han Ridder af Dannebrog, og samme år døde han.

Olsen blev gift 5. september 1913 med Johanne Cecilie Petersen (12. november 1883 i Rudkøbing – ), datter af konsul Jens Emilius Petersen og hustru Marie Antonie Bay.

Kilder 
 H. Hjorth-Nielsen, Danske Sagførere under Loven af 26. Maj 1868, København: J. Jørgensen & Co. 1941.

Riddere af Dannebrog
Advokater fra Danmark
Bankdirektører fra Danmark
Danskere i 1800-tallet
Danskere i 1900-tallet
Personer fra Nyborg
Kommunalpolitikere fra Danmark
Waino Aanonsen

Waino Aanonsen (født 15. august 1981, også kendt som Waini) er en norsk håndboldspiller fra Bjorbekk lige udenfor Arendal. Han spiller for ØIF Arendal. Waino er venstrehåndet og spiller som højre kantspiller. Han har deltaget i Challenge Cup 2010-11 og Cup Winners' Cup 2011-12.

Eksterne henvisninger 

Håndboldspillere fra Norge
Arvid Andenæs

Arvid Andenæs (født 1. marts 1954 på Vereide i Gloppen kommune) er en norsk bedriftsleder, som har været administrerende direktør i Sparebanken Sogn og Fjordane siden 2001. I foråret 2009 blev han af valgkomiteen indstillet som præsidentkandidat til Norges håndboldforbund.

Biografi 
Andenæs er født og opvokset på gården Andenes vest for Vereide i Gloppen kommune. Han er uddannet civiløkonom og har enmastergrad indenfor management. Han var regionsdirektør for Fokus Bank afdelingen i Nordnorge, før han i april 2001 fik stillingen som administrerende direktør i Sparebanken Sogn og Fjordane i Førde.

Han har spillet håndbold for blandt andet Gloppen Håndballklubb, og har siden også været håndbolddommer.

Andenæs er onkel til håndboldspillere June Andenæs som spiller som streg for Byåsen Håndballklubb i eliteserien i håndball for kvinner.

Eksterne henvisninger 
 nrk.no: Fylkesleksikon

Kilder 

Håndboldspillere fra Norge
Erhvervsfolk fra Norge
Håndboldspillere fra Gloppen HK
Otto Rahn

Otto Wilhelm Rahn (18. februar 1904 i Michelstadt – 13. marts 1939) var en tysk middelalderforsker, ariosof og Obersturmführer i SS i årene inden anden verdenskrig.

Der hersker fortsat usikkerhed om Rahn og hans forskning. Allerede som ganske ung blev han interesseret i legenderne om Parsifal, den hellige gral, Lohengrin og Nibelungenlied. Mens han gik på universitetet i Gießen, blev han påvirket af sin professor, baron von Gall, til at studere katharisme-bevægelsen og den massakre, der fandt sted i Montségur. Rahn er citeret for at have sagt: "Det var det emne, der fuldstændig opslugte mig".

Arbejde 
I 1931 drog Rahn til Pyrenæerne i Sydfrankrig, hvor han foretog det meste af sin forskning. Under indflydelse af den franske mystiker og historiker Antonin Gadal hævdede Rahn, at der var en direkte forbindelse mellem Wolfram von Eschenbachs Parzival og det kathariske gral-mysterium. Han troede på, at katharerne sad inde med svaret på det hellige mysterium, og at nøglerne til deres hemmeligheder fandtes et eller andet sted mellem bjergstykkerne, hvor Montségur-fortet befinder sig – det sidste kathariske fæstning, der faldt under det albigensiske korstog.

Rahn mente, at det var muligt at spore katharerne, som bevogtede den hellige gral, i deres fæstning i Montségur tilbage til druiderne, som konverterede til den gnostiske manikæisme. Druiderne i Storbritannien var forløberne for den keltiske kristne kirke. Han så, at kulturen i den middelalderlige kathariske borg i Languedoc havde mange lighedspunkter med de gamle druiders kultur. Præsterne svarede til de kathariske parfaits. Katharernes hemmelige viden blev efterfølgende bevaret af troubadurerne i det middelalderlige Frankrig.

SS-karriere og død 
Rahn skrev to bøger, der viste forbindelsen mellem Montségur og katharernes hellige gral: Kreuzzug gegen den Gral (Korstog mod gralen) i 1933 og Luzifers Hofgesind (Lucifers hof) i 1937. Efter offentliggørelsen af den første bog blev Heinrich Himmler, leder af SS, opmærksom på Rahns arbejde. Himmler var selv fascineret af det okkulte og havde allerede sat undersøgelser i gang i Sydfrankrig.

Rahn kom ind i Himmlers stab som juniorunderofficer, og han blev fuldt medlem af SS i 1936. Rejser i forbindelse med hans anden bog førte Rahn til Tyskland, Frankrig, Italien og Island. 

Som åbenlyst homoseksuel blev Rahn befalet bevogtningsopgaver ved Dachau-koncentrationslejren som straf for et drukbaseret homoseksuelt optrin. Han meldte sig ud af SS i 1939. Den 13. marts samme år, tæt på årsdagen for Montségurs fald, blev Rahn fundet, frosset til døde, på en bjergskråning nær Söll i Østrig. Hans død blev officielt registreret som selvmord.

Eksterne henvisninger 

Historikere fra Tyskland
SS-officerer
Personer fra Hessen
Pseudoarkæologi
Lissabon (distrikt)

Lissabon er et distrikt i Portugal, som ligger midt på landets vestkyst. Distriktets hovedby er Lissabon, som også er landets hovedstad.

Kommuner 
I distriktet findes 16 kommuner: 
Alenquer Kommune
Amadora Kommune
Arruda dos Vinhos Kommune
Azambuja Kommune
Cadaval Kommune
Cascais Kommune
Lissabon Kommune
Loures Kommune
Lourinhã Kommune
Sobral de Monte Agraço Kommune
Mafra Kommune
Odivelas Kommune
Oeiras Kommune
Sintra Kommune
Torres Vedras Kommune
Vila Franca de Xila Kommune

Distrikter i Portugal
Cascais Kommune

Cascais Kommune er en kommune i distriktet Lissabon, Portugal. Hovedbyen er Cascais, og kommunen har et areal 97,4 km² og et indbyggertal på 205.117 pr. 2011. Ti år før var indbyggertallet på 170.683, hvilket gør kommunen til en af de hastigst voksende i landet i løbet af en tiårsperiode. 

Området er kendt for at være et velhaverområde, hvor en række af Portugal og Europas rigeste og mest prominente familier har holdt ferie, herunder flere europæiske konger og dronninger.  

Cascais by ligger ca. 30 km. fra Lissabon og kan nås via motorvej eller jernbane.

Referencer

Eksterne henvisninger

 

Kommuner i Portugal
Lamego Kommune

Lamego Kommune er en kommune i distriktet Viseu, Portugal. Hovedbyen er Lamego, og kommunen har et areal 165,42 km² og et indbyggertal på 26.707 pr. 2011.  

Kommuner i Portugal
Blyrod

Blyrod (Plumbago) er en slægt med 10-20 arter, der er udbredt i tropiske og subtropiske egne af Syd-, Central- og Nordafrika, Mellemøsten, det Indiske subkontinent, Østasien, Sydøstasien, Australien, Oceanien, det sydlige USA, Mexico og den nordlige halvdel af Sydamerika samt Sydeuropa. Det er urteagtige planter eller buske med spredte, skruestillede blade, der er hele med en hårklædt rand. Blomsterne er samlet i endestillede stande, og de enkelte blomster er regelmæssige og 5-tallige med hvide, blå, violette, lyserøde eller højrøde kronblade.

 Blå blyrod (Plumbago auriculata) – eller Kap-Blyrod
 Europæisk blyrod (Plumbago europaea)
 Rød blyrod (Plumbago indica)

Hindebægerfamilien
Castelo de Vide Kommune

Castelo de Vide Kommune er en kommune i distriktet Viseu, Portugal. Kommunen har et areal 264,9 km² og et indbyggertal på 3.748 pr. 2006.  

Kommuner i Portugal
Nationale mindretal i Europa

Der findes op mod 400 Nationale mindretal i Europa. Ca. 25% af alle europæere tilhører et nationalt mindretal, altså mennesker som har en anden tilknytning, sindelag og/eller sprog end deres statsborgerskab tilsiger. Begrebet omfatter autoktone (traditionel el. oprindelig hjemmehørende) nationale mindretal. Heri er altså ikke medregnet migranterne/indvandrergrupper, der er indvandret de sidste 30-40 år.

Paraplyorganisationen for de forskellige nationale mindretal i Europa er FUEN (engelsk: Federal Union of European Nationalities, dansk: Føderalistiske Union af Europæiske Folkegrupper). FUEN omfatter bl.a. de danske sydslesvigere, de tyske nordslesvigere, nordfriserne og skåningerne. FUEN  arrangerer blandt andet fodbold-VM for nationale mindretal (Europeada). Desuden arbejder den Europæiske Frie Alliance (EFA) og Det Europæiske Center for Mindretalsspørgsmål på politisk plan for mindretallens og autonome regioners rettigheder.

Mindretal i Tyskland
I Tyskland anerkendes og støttes fire hjemmehørende mindretal, nemlig friserne, sorberne, sinti og roma og danske sydslesvigere. Det danske mindretal i Sydslesvig omfatter ca. 50.000 mennesker og mindretallet får tilskud på ca. 500 mio. kr. fra den danske stat til sit kulturelle arbejde. Samtidig er Grænseforeningen med sine 18.000 medlemmer fordelt på 83 lokalforeninger i  hele Danmark det folkelige bagland bag statstilskuddet til danskerne i Sydslesvig.

Mindretal i Danmark
I Danmark anerkendes det tyske mindretal i Sønderjylland som nationalt mindretal.

Referencer

Eksterne henvisninger 
 Baggrund og debat på Grænsen.dk om nationale mindretal 

Etniske mindretal
Folkeslag i Europa
Folkeslag i Danmark
Danske sydslesvigere
sv:Europas demografi
June Andenæs

June Andenæs (født 9. juni 1983 på Vereide i Gloppen kommune) er en norsk håndboldspiller, som spiller streg for Glassverket IF i GRUNDIGligaen. Hun debuterede på landsholdet den 31. juli 2010, og scorede et mål mod Sverige i en kamp Norge som tabte 26-23.

Baggrund 
Andenæs er født og opvokset på Andenes ved Vereide i Gloppen kommune. Hun spillede håndbold og udøvede atletik for Fjellhug/Vereide IL, men skiftede senere til overbygningsklubberne Gloppen Håndballklubb og Gloppen Friidrettslag. Hun studerede idrettsfag på Firda videregående skole fra 1999 til 2002. Hun er niece til administrerende direktør i Sparebanken Sogn og Fjordane, Arvid Andenæs.

I 2003 drog hun til Bergen og begyndte på sin frisøruddannelse der. Hun kom samtidig med i Indre Arna-klubben Bjørnar Håndball, og fik sin debut i eliteserien da klubben rykkede op.

Før sæsonen 2008 blev hun købt af overbygningsklubben Levanger Håndballklubb i Levanger i Nord-Trøndelag]]. Efter tre år og 113 mål over 44 kampe for Levanger blev hun i juli 2011 signeret Byåsen Idrettslag. I 2010 fik spillede hun for landsholdet efter godt spil på stregen hos Levanger. Hun blev indkøbet for at erstatte Pernille Wibe i Byåsen.

Kilder

Eksterne henvisninger 
 June Andenæs – Spillerprofil hos European Handball Federation 
 Levanger Håndballklubbs hjemmesider
 

Håndboldspillere fra Norge
Håndboldspillere fra Gloppen HK
Håndboldspillere fra Glassverket Idrettsforening
Håndboldspillere fra Byåsen IL